z 12. novembra 2015,

**ktorým sa mení a dopĺňa zákon č. 178/1998 Z. z. o podmienkach predaja výrobkov**

**a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov**

**v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 310/1999 Z. z., zákona č. 115/2000 Z. z., zákona č. 128/2002 Z. z., zákona č. 524/2005 Z. z., zákona č. 215/2007 Z. z., zákona č. 343/2007 Z. z., zákona č. 358/2007 Z. z., zákona č. 42/2013 Z. z., zákona č. 361/2013 Z. z., zákona č. 101/2014 Z. z., zákona č. 199/2014 Z. z., zákona č. 333/2014 Z. z. a zákona č. 273/2015 Z. z. sa mení a dopĺňa takto:

1. V § 3 ods. 4 písmeno c) znie:

„c) čestného vyhlásenia žiadateľa o tom, že všetky ním predávané výrobky sú jeho vlastné   
 použité výrobky a predáva ich v primeranom množstve, ak ide o žiadateľa podľa § 10   
 písm. c).“.

2. V § 3 sa odsek 4 dopĺňa písmenom d), ktoré znie:

„d) čestného vyhlásenia žiadateľa o tom, že výrobky sú originálom diela alebo jeho   
 rozmnoženinou, ak ide o žiadateľa podľa § 10 písm. d).“.

3. V § 6 písmeno b) znie:

„b) výbušniny a výbušné predmety,11)“.

Poznámka pod čiarou k odkazu 11 znie:

„11) § 2 písm. a) a b) zákona č. 58/2014 Z. z. o výbušninách, výbušných predmetoch a

munícii a o zmene a doplnení niektorých zákonov.“.

Poznámka pod čiarou k odkazu 12 sa vypúšťa.

4. V § 6 písmeno e) znie:

„e) alkoholické nápoje14a); zákaz sa nevzťahuje na predaj alkoholických nápojov na   
 príležitostných trhoch,“.

Poznámka pod čiarou k odkazu 14a znie:

„14a) § 1 zákona Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov.“.

5. V § 9 odsek 1 znie:

„(1) V obci sa ambulantne môžu predávať

1. knihy, periodická tlač, originály alebo rozmnoženiny audiovizuálnych diel alebo iných diel,
2. drobné umelecké predmety a drobné remeselné výrobky,
3. spotrebné výrobky; ustanovenie § 7 ods. 2 tým nie je dotknuté,
4. jedlá a nápoje určené na priamu konzumáciu na mieste vrátane nebalenej zmrzliny,23)
5. ovocie a zelenina,
6. potraviny v súlade so všeobecne záväzným nariadením obce podľa § 7 ods. 1 vrátane balených mrazených krémov a balenej zmrzliny,
7. kvetiny, dreviny a priesady,
8. žreby okamžitých lotérií a žrebových vecných lotérií,24)
9. sladkovodné trhové ryby.19)“.

6. V § 10 písm. b) sa vypúšťa odkaz 27.

7. V § 10 písm. c) sa vypúšťa slovo „predávajúci“.

8. § 10 sa dopĺňa písmenom d), ktoré znie:

„d) fyzické osoby, ktoré sú autormi predávaného výrobku, ktorý je originálom diela alebo jeho rozmnoženinou.27)“.

Poznámka pod čiarou k odkazu 27 znie:

„27) Napríklad § 3 ods. 1 písm. b) zákona č. 455/1991 Zb. o živnostenskom podnikaní (živnostenský zákon), § 6 a 7 zákona č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov.“.

Čl. II

Tento zákon nadobúda účinnosť dňom vyhlásenia.

prezident Slovenskej republiky

predseda Národnej rady Slovenskej republiky

predseda vlády Slovenskej republiky